Gabriel

Melikat Gabriel iya nya tuai melikat ti bisi kuasa ngenataika peneka Allah Taala ngagai mensia. Iya bisi disebut dalam Bup Kudus Hebrew (Sempekat Lama), Sempekat Baru, Al-Quran enggau Kitáb-i-Aqdas. Mayuh tradisyen Kristian – nyengkaum Ortodoks Timur, Katolik, Lutheran, enggau Anglikan – bebasaka Gabriel nyadi sante.For example, Book of Common Prayer 1662, Calendar (29 September) "S. Michael and all Angels", page xxix; or propers, page 227, "Saint Michael and All Angels".

Dalam Bup Kudus Hebrew, Gabriel ngayanka diri ngagai nabi Daniel ngambika iya nerangka genera iya (Daniel 8:15-26, 9:21-27). Tuai melikat nya mega bisi ayan ba Bup Enok enggau tulis orang Judah kelia ke bukai ke enda disimpan dalam jaku Hebrew. Beserimbai enggau tuai melikat Mikael, Gabriel digambarka nyadi melikat ke nyaga Israel, ngetanka rayat iya ari melikat bansa bukai. 

Dalam Sempekat Baru, Injil Luke ngenang pasal Pemadah, ti endur melikat Gabriel ngayanka diri ngagai Sekariah madahka pengada John Pemaptisa enggau melikat Gabriel madahka Dara Tuchi Maria pengada Jesus Kristus, sama-sama (Luke 1:11–38). ). 

Dalam pengarap Islam, sida ngumbai Gabriel nyadi melikat besai ti dianjung Allah ngagai mayuh macham nabi nyengkaum Muhammad. Lima ayat keterubah Al-Alaq, iya nya bab ke-96 dalam Al-Quran, dipechaya orang Islam nyadi ayat keterubah ke diturunka Gabriel ngagai Muhammad.

Kereban sanding